Juha Torvinen (tutkija)

Juha Markku Tapani Torvinen (s. 1975 Kemi) on suomalainen musiikkitieteilijä (FT), joka työskentelee Helsingin yliopistossa musiikkitieteen yliopistonlehtorina.

Torvinen opiskeli musiikkitiedettä Helsingin yliopistossa (FM 2000) ja väitteli samassa oppilaitoksessa vuonna 2007. Hänen 271-sivuisena monografiana julkaistu väitöskirjatutkimuksensa puntaroi musiikin ja ahdistuksen suhdetta. Teoreettisen tarkastelunsa Torvinen pohjaa esityisesti Martin Heideggerin näkemykseen ahdistuksesta perusolotilana ihmisen olemassaolossa. Työn konkreettisessa osassa  tarkastellaan musiikin ja ahdistuksen suhdetta tulkitsemalla rock-musiikissa melko tavallinen kitaranhajottaminen kollektiivisen ahdistuksen kanavoinniksi. Toiseksi Erik Bergmanin orkesteriteos Colori ed improvvisazioni (1973)  hahmottaa Torvisen mukaan musiikillisen tekstin tasolla ahdistuksen mekanismeja. Kolmas analyysi sukeltaa musiikkiteoksen käsitettä koskevaan tieteelliseen keskusteluun musiikin ja ahdistuksen yhteyksistä. Väitöskirjatutkimus oli otsikoitu Musiikki ahdistuksen taitona : filosofinen tutkimus musiikin eksistentiaalis-ontologisesta merkityksestä. Hän on Helsingin ja Turun yliopistojen dosentti.

Hänen erikoisalojaan ovat ekomusikologia, musiikkifilosofia, fenomenologinen musiikintutkimus, kulttuurinen musiikintutkimus, klassinen nykymusiikki sekä progressiivinen ja raskas rock. Hän on kirjoittanut monia kirjoja ja kirjanosia näistä aihepiireisteistä. Musiikkitieteilijänä hän on muistuttanut, kuinka uskomukset esimerkiksi soittimen valmistajasta vaikuttavat ihmisten kokemukseen soittimen soinnista. 

Torvisen puoliso on musiikkitieteilijä, professori Susanna Välimäki.

 Teokset 

 Juha Torvinen & Petri Tuovinen (toim.): Minä, säveltäjä : nykysäveltäjät kirjoittavat työstään. 2.  Summa 2002. 
 Juha Torvinen & Alfonso Padilla (toim.): Musiikin filosofia ja estetiikka : kirjoituksia taiteen ja populaarin merkityksistä. Yliopistopaino, 2005,  

 Dario Martinelli, Eero Tarasti, Juha Torvinen (editors): Philosophies of performance. Semiotic Society of Finland 2014. 

 Juha Torvinen ja Harri Hinkka (toim.): Aika Normaalia : tarinoita Eppu Normaalista.  Docendo, 2019. 


 Juha Torvinen ja Harri Hinkka (toim.): Aika Normaalia : Juhlaversio. Docendo, 2026. 

Useiden teosten lukuja, mm.
 Luku: Syntytiedon kaiut : luontoyhteyden kokemus Kalevi Ahon teoksissa Sieidi ja Kahdeksan vuodenaikaa, teoksessa Helmi Järviluoma ja Ulla Piela (toim.): Äänimaisemissa. Suomalaisen Kirjallisuuden Seura, 2016. 

 Lähteet 

 Aiheesta muualla 
Juha Torvinen Google Scholarissa (google.com)

Luokka:Elävät henkilöt
Luokka:Vuonna 1975 syntyneet
Luokka:Suomalaiset musiikkitieteilijät
Luokka:Helsingin yliopiston lehtorit ja opettajat